**ΘΕΜΑ : ΕΠΑΝΑΛΕΙΤΟΥΡΓΙΑ ΔΙΚΑΣΤΗΡΙΩΝ *(ΠΑΡΟΥΣΑ)***

Παραπέμπω προς αποφυγή επαναλήψεων στις παγίως εκπεφρασμένες θέσεις μου κατά την από 23/4 και προηγούμενες συνεδριάσεις.

**ΘΕΜΑ Σ/Ν για οικογενειακό**

Η εισήγηση της Επιτροπής κινείται στην ορθή κατεύθυνση: ανάγκη εξατομικευμένης κρίσης σε κάθε υπόθεση χωριστά, με γνώμονα την εξυπηρέτηση του συμφέροντος του παιδιού, ανάγκη συνεπικουρίας του δικαστή από ψυχολόγους, κοινωνικούς λειτουργούς και εν γένει τις (υποστελεχωμένες στον παρόντα χρόνο) κοινωνικές υπηρεσίες, λειτουργία των οικογενειακών δικαστηρίων. Συμπεριληπτικό οικογενειακό δίκαιο που να διασφαλίζει τα δικαιώματα και του παιδιού των ΛΟΑΤΚΙ γονέων που χωρίζουν και θέσπιση κατώτατου ηλικιακού ορίου γάμου. Το υπό ψήφιση σχέδιο νόμου, εισάγοντας τιμωρητικού χαρακτήρα διατάξεις και μη προβλέποντας υποστήριξη ου γονεϊκού ρόλου, μόνο περαιτέρω έριδες μπορεί να αναπαραγάγει, δίνοντας αφορμές για αντιδικίες υπό την απειλή της αφαίρεσης της γονικής μέριμνας και αφήνοντας έκθετα τα θύματα ενδοοικογενειακής βίας που δεν προβαίνουν σε μήνυση, αλλά και στο διάστημα μέχρι να υπάρξει καταδιαστική απόφαση. Η υποχρεωτικότητα της διαμεσολάβησης που εισάγεται στο άρθρο 1514 παρ. 2 βρίσκει αντίθετη την εναλλακτική παρέμβαση, σύμφωνα με την πάγια θέση της ότι η υποχρεωτική διαμεσολάβηση υποβάλλει τους διαδικους σε πρόσθετες δαπάνες και τους στερεί ανεπίτρεπτα και αντισυνταγματικά από το φυσικό δικαστή.